Projekts

LATVIJAS REPUBLIKAS MINISTRU KABINETS

2020. gada Noteikumi Nr.

Rīgā (prot. Nr.  §)

Izdoti saskaņā ar

Būvniecības likuma

5. panta pirmās daļas 3. punktu

**Grozījumi Ministru kabineta 2015. gada 30. jūnija noteikumos Nr. 332 “Noteikumi par Latvijas būvnormatīvu LBN 221 – 15  “Ēku iekšējais ūdensvads un kanalizācija””**

Izdarīt Ministru kabineta 2015. gada 30. jūnija noteikumos Nr. 332 “Noteikumi par Latvijas būvnormatīvu LBN 221 – 15 “Ēku iekšējais ūdensvads un kanalizācija”” (Latvijas Vēstnesis, 2015., 125. nr., 2017., 56. nr.) šādus grozījumus:

1. Papildināt Latvijas būvnormatīvu LBN 221-15 "Ēku iekšējais ūdensvads un kanalizācija" (turpmāk – būvnormatīvs) ar 56.1 punktu šādā redakcijā:

“56.1 Automātiskās ugunsdzēsības sistēmas viens ūdens sprinklers vai drenčers aizsargā ne vairāk kā 9 m2 platības. Automātiskās ugunsdzēsības sistēmas smidzināšanas intensitāte ir vismaz 0,1 l uz 1 m2 platības.”

2. Papildināt būvnormatīvu ar 59.1 punktu šādā redakcijā:

“59.1Kultūras un izklaides iestādēs ar zāli, kurā ir 800 un vairāk stacionāru sēdvietu un skatuve ar šņorbēniņiem, automātiskās ugunsdzēsības sistēmas spiedvadā starp ugunsdzēsības sūkņiem un sadales (vadības) ierīcēm paredz divus ievadus ar diametru 80 mm, kas paredzēti ūdens padošanai sistēmā no pārvietojamajiem ugunsdzēsības sūkņiem. Ievadus aprīko ar pretvārstiem un ugunsdzēsības šļūteņu standartsavienojumiem.”

3. Izteikt būvnormatīva 62. punktu šādā redakcijā:

“62. Ugunsdzēsības krānus izvieto speciālos brīvi atveramos skapjos, nišās vai atklāti 1,20 m – 1,50 m augstumā virs telpas grīdas līmeņa. Izvietojot krānus atklāti, ugunsdzēsības šļūteni ar stobru izvieto speciālajā ierīcē.”

4. Papildināt būvnormatīvu ar 65.1 punktu šādā redakcijā:

“65.1Iekšējam ūdensapgādes tīklam jānodrošina summārais aprēķinātais ūdens patēriņš, kas nepieciešams stacionāro ugunsdzēsības sistēmu darbībai, kuri darbojas vienlaicīgi.”

Ministru prezidents A. K. Kariņš

Ekonomikas ministrs J. Vitenbergs

Iesniedzējs:

Ekonomikas ministrs J.Vitenbergs

Vīza:

Valsts sekretārs E. Valantis